ນັກໂທດ ກໍ່ຄວາມວຸ້ນວາຍ ຢູ່ຄຸກ ເວເນຊູເອລາ
ອາດມີຜູ້ເສຍຊີວິດ ແລະໄດ້ຮັບາດເຈັບ ຫຼາຍສິບຄົນ ໃນຄວາມຮຸນແຮງ ທີ່ລະເບີດຂຶ້ນ ຢູ່ຄຸກແຫ່ງນຶ່ງ ຂອງເວເນຊູເອລາ.
ເຈົ້າໜ້າທີ່ກ່າວວ່າ ການກໍ່ຈະລາຈົນທີ່ຄຸກແຫ່ງນຶ່ງໃນພາກຕາເວັນ ຕົກຂອງເວເນຊູເອລາເຮັດໃຫ້ມີຜູ້ເສຍຊີວິດຈຳນວນນຶ່ງແລະບາດ ເຈັບອີກຫຼາຍສິບຄົນ ລາຍງານຂ່າວບາງກະແສແຈ້ງວ່າໂຕເລກຜູ້ ເສຍຊີວິດທັງໝົດອາດເພີ້ມຂຶ້ນເຖິງ 50 ຄົນຫຼືຫລາຍກວ່ານັ້ນ ແຕ່ ຈຳນວນຜູ້ເສຍຊີວິດເຫຼົ່ານີ້ ຍັງບໍ່ທັນໄດ້ຮັບການຢືນຢັນເທື່ອ ທ່ານນາງ Iris Varela ລັດຖະມົນຕີຮັບຜິດຊອບ ກ່ຽວກັບເລື່ອງ ຄຸກຂອງເວເນຊູເອລາກ່າວໃນຖະແຫລງຂ່າວສະບັບນຶ່ງວ່າຄວາມ ຮຸນແຮງໄດ້ລະເບີດຂຶ້ນໃນວັນສຸກວານນີ້ຫຼັງຈາກພວກນັກໂທດກໍ່ ການຈະລາຈົນເວລາເຈົ້າໜ້າທີ່ຄຸກທຳການຊອກຄົ້ນຫາອາວຸດທີ່ ຜິດກົດໝາຍຢູ່ໃນຄຸກ Centro Occidental ບັນດາກຸ່ມສະໜັບສະໜຸນພວກນັກໂທດໃນເຂດທ້ອງຖິ່ນກ່າວວ່າ ຄຸກແຫ່ງຕ່າງໆ ໃນປະເທດເວເນຊູເອລາ ທີ່ມີພວກນັກໂທດຫຼາຍເກີນໄປນັ້ນ ແມ່ນອອກແບບ ໃຫ້ຄຸມຂັງແຕ່ພຽງນຶ່ງສ່ວນສາມ ຂອງພວກນັກໂທດຈຳນວນທັງໝົດ 50,000 ຄົນ ຂອງເວເນ ຊູເອລາ ທີ່ມີຢູ່ໃນເວລານີ້